L'Ajuntament de Taradell homenatja a cinc extreballadors municipals - Ràdio Taradell\nL'Ajuntament de Taradell homenatja a cinc extreballadors municipals\nDijous passat, al final del ple municipal, el consistori taradellenc va homenatjar a cins persones que s'han jubilat després de més de 20 anys al servei municipal: Rosa Maria Tió, Josep Maria Claperols, Petra Alejos, Eduard Freixas i Josep Serrat.\nL'alcaldessa de Taradell, Mercè Cabanas, va explicar que "ho havíem d'haver fet abans, però la pandèmia ens ho ha impedit". Com a record i agraïment se'ls va lliurar una maqueta del Castell de Taradell. Cabanas també va tenir paraules d'agraïment per a cada un d'ells.\nDe Tió va recordar que "va estar d'administrativa de l'Ajuntament durant 42 anys, amb 5 alcaldes, i que va viure la transició amb les eleccions del 1979".\nDe Josep Maria Claperols, va dir que explicar que "ha estat 39 anys treballant pel poble, encara col·labora en el PAU 10, tenia poques ganes de jubilar-se, però ara tindrà més temps per investigar i escriure", recordant la figura del seu avi, el també arquitecte Josep Maria Pericas.\n"Coneix tots els secrets de la neteja i és una amant de les plantes", va dir d'Alejos.\nDe Freixas va destacar que "va estar 24 anys a la brigada i ara continua al servei del poble amb els gegants".\nDe Serrat va recordar la tasca essencial de neteja de carrers: "Si els carrers no estan nets i polits, sembla que no fem res". Finalment va concloure que són "cinc persones que sempre han respost amb entusiasme en els seus llocs de treball".


Sánchez anuncia la desescalada per províncies en 4 fases cap a una "nova normalitat" que pot arribar a finals de juny | Ràdio Tàrrega\nSánchez anuncia la desescalada per províncies en 4 fases cap a una "nova normalitat" que pot arribar a finals de juny\nACN Madrid .- El president del govern espanyol, Pedro Sánchez, ha anunciat que la desescalada es farà per províncies en quatre fases cap a una “nova normalitat” que podria arribar a finals de juny. La unitat territorial seran les províncies però hi podria haver “excepcions” negociades amb les administracions. Durant la compareixença posterior al Consell de Ministres, Sánchez ha explicat que la fase 0 començarà el 4 de maig a tot el territori amb l’apertura d’alguns locals amb cita prèvia. Entre ells, restaurants que facin menjar per emportar. També es podran reprendre entrenaments d’esportistes professionals i de lligues base professionals. El mateix dia, les illes de Formentera, la Gomera, el Hierro i la Graciosa, a les Canàries, iniciaran la 1.


Comença el NonStop Barcelona Animació | Barcelona Cultura\nComença el NonStop Barcelona Animació\nEl festival és el primer i únic esdeveniment internacional de la ciutat que es dedica en exclusiva al cinema d’animació\nL’Institut Francès i l’Espai Jove La Fontana seran, entre el 15 i el 19 de maig, les seus principals de la nova edició del NonStop Barcelona, mostra internacional dedicada en exclusiva al cinema d’animació. El certamen, que compta amb un nou cartell de la mà de l’il·lustrador Juanjo Sáez, oferirà alguns dels títols més recents i reconeguts d’aquest tipus de cinema.\nEl millor d’Annecy 2012, per exemple, projectarà una selecció d’alguns dels més celebrats curts d’animació presents a la passada edició del reconegut festival francès. El país veí també es veurà representat en una sessió que recollirà els darrers curts del famós estudi francès Folimage. Comptarà, a més, amb una conferència a càrrec d’Izu Troin, director de curtmetratges com Le Bucheron des Mots i Ceux d’en haut, i cap d’efectes especials, compositor i animador de seqüències de crèdits d’aquest estudi.\nMichel Ocelot, director del film Kirikú i la bruixa, serà el convidat d’honor d’aquesta edició del NonStop. El cineasta, amb una trajectòria de més de trenta anys com un dels referents imprescindibles del cinema d’animació europeu, impartirà una masterclass, i el festival projectarà part de la seva obra. Una altra de les presències destacades serà la de Serge Ume, fundador de l’estudi belga Digital Graphics. Entre d'altres projectes, Ume ha participat com a cap de postproducció a la pel·lícula El secret de Kells.


Pyrus communis L. (Perera) – Botanical online\nInici › Fotografia › Pyrus communis L. (Perera)\n1.1 FOTOS DE PERERA\n1.2 Pyrus communis L. – (Perera)\nPyrus communis L. – (Perera)\nArbre caducifoli de la família de les rosàcies de fins a 10 m d’alçada. Tronc erecte, de color gris amb l’ escorça coberta d’ esquerdes. Fulles ovades de fins a 10 cm amb el feix verd fosc brilllant, glabres. Flors blanques o blanc rosades de fins a 1,5 cm en umbel·les de 3 a 7. Fruit en pom comestible. Apareix com a arbre cultivat a Europa, Nord d’Àfrica i Àsia. Sembla que es tracta d’una espècie que procedix de les espècies Pyrus nivalis i Pyrus caucasica, sent la zona de l’est d’Europa i oest d’Àsia, on es va començar a cultivar.


EFICÀCIA DELS CULTIUS CAPTADORS DE NITROGEN EN EL MONOCULTIU DE BLAT DE MORO | extensius.cat\nAgricultura de Precisió Campus Empresarial Fruit.Net Oficina Assessorament Oficina de Fertilització Oficina de l'Oli Oficina del Regant Sanitat Vegetal Suport a la Indústria Agroalimentària Xarxa-i.CAT\nActualitat Agenda Butlletí Dossiers tècnics Centre de documentació Entrevistes Infografies Premis Reportatges\nCercador Formació Cursos a distància Jornades tècniques Més Formació Veterinaris\nCercador jornades Documentació Jornades Inscripció Jornada tècnica PATT a la teva bústia Ponències Preguntes freqüents (FAQ)\nBenvinguda Welcome Comunitat Contacte Mapa web\nRESULTATS i DOCUMENTS\nFulls tècnics i manuals\nMar 14, 2019 | Bones pràctiques, Pràctiques culturals | 0 comments\nLa sembra d’un cultiu captador de nitrogen després de la collita del gra de blat de moro és una tècnica de conreu eficaç per reduir la contaminació per nitrats a les aigües subterrànies, per protegir i millorar el sòl, i augmentar la diversitat paisatgística del territori.\nEls cultius captadors permeten retenir a les capes superficials del sòl entre els 20 i 80 kg de N per hectàrea depenent del romanent de nitrats al sòl i de les condicions meteorològiques, especialment la pluviometria de la tardor i hivern.\nLa sembra de cultius que tenen una alta capacitat d’absorbir nitrogen del sòl -captadors de nitrogen o catch-crop- és una practica molt extensa com a mesura agroambiental en la majoria de països europeus. La necessitat de preservar les aigües subterrànies de la contaminació per nitrats, tal i com es desprèn de la directiva 91/676/CEE i el seu programa d’actuació a Catalunya, promou la utilització de cultius captadors de nitrogen en aquells camps de conreu susceptibles de produir-se fenòmens de lixiviació de nitrats.\nEls cultius captadors són cultius secundaris en les rotacions agrícoles, que tenen com a objectiu principal absorbir una part del nitrogen residual que pugui haver quedat al sòl després del cultiu principal. L’excés de nitrogen inorgànic –principalment en forma de nitrat- en els horitzons superficials del sòl després de la collita del cultiu principal pot atribuir-se a vàries causes. La més comuna és que la fertilització del conreu principal es realitzi a partir de materials orgànics (dejeccions ramaderes, biosòlids, fracció orgànica de RSU, entre altres). Aquests materials al dependre la seva mineralització d’aspectes de difícil control i incerta previsió (meteorologia, producció objectiu, tipologia de nitrogen orgànic, etc) es possible que es mineralitzi nitrogen en posterioritat a la seva fixació per part del cultiu principal. Aquest nitrogen mineral amb pluviometries habituals dels períodes de tardor-hivern es poden lixiviar cap a horitzons del sòl fora de la capacitat d’extracció de les arrels. Amb el temps, aquests nitrats poden assolir els nivells freàtics permanents de les aigües subterrànies.\nEls cultius captadors venen a reduir i minimitzar aquesta problemàtica al fixar aquest excés de nitrogen present en el sòl després del cultiu principal (Figura 1).\nFigura 1.- Representació esquemàtica del període entre cultiu entre la successió de cultius anuals (dalt) i la implantació d’un conreu captador de nitrogen durant el període intermedi entre els conreus principals (baix). Adaptat de Justes et al. (2012)\nCal tenir en compte, en els indrets de secà a on la limitació de producció del cultiu principal és atribuïble a la disponibilitat d’aigua, l’establiment d’un cultiu captador pot ocasionar disminucions de producció del cultiu principal. En les zones de regadiu, donada la suplementació hídrica del conreu principal aquesta limitació ja no es produeix. En aquesta publicació ens centrarem en la utilització de cultius captadors de nitrogen en les zones de monocultiu de blat de moro per a gra.\nEspècies de cultius captadors més interesants\nLes característiques que han de tenir les espècies vegetals utilitzades com a cultius captadors de nitrogen després del conreu de blat de moro són:\nElevat creixement juvenil en temperatures baixes\nBaix cost de gestió del cultiu\nFacilitat de sembra i establiment\nFacilitat de destrucció mecànica\nTolerància a les gelades\nFacilitat d’absorció del nitrogen del sòl.\nPrecocitat i control sobre les males herbes habituals en el camp.\nEls cultius més interesants a Catalunya per a ser utilitzats com a cultius captadors de nitrogen després de la collita del blat de moro són: la civada negre (Avena strigosa), el raigràs (Lolium multiflorum), la colza farratgera (Brassica napus), la facèlia (Phacelia tanacetifolia), el lli (Linum usitatissimum) i la mostassa blanca (Sinapsis alba).\nCultius captadors de nitrogen més interessants en les nostres condicions ambientals: colza farratgera, civada negra, raigràs, lli, facèlia i mostassa blanca (de dalt a baix i d’esquerra a dreta).\nL’elecció de l’espècie més apropiada per a cada situació dependrà de la data de sembra, l’ús posterior, l’interès agronòmic dins la rotació, les espècies de males herbes i/o plagues presents al camp.\nTaula 1.- Característiques agronòmiques dels principals cultius captadors de nitrogen d’interès a Catalunya després de blat de moro.\nLa gestió agronòmica dels cultius captadors de nitrogen\nLa gestió agronòmica dels cultius captadors de nitrogen ha de ser molt simple i barata, donat que, habitualment, no aportaran ingressos econòmics directes a l’agricultor. Es redueix a la sembra del cultiu i a la collita o destrucció del cultiu si el destí és l’adob en verd. A la vegada que la preparació del terreny per a la sembra pot ser molt simple. Després de collir el blat de moro i d’embalar la pallassa de blat de moro, si és el cas, passar la grada de discs, i sembrar (si cal, amb una sembradora centrífuga i tapar amb un rascle i roleu tot darrera).\nPer a la sembra, s’ha d’aprofitar les setmanes de bona temperatura que habitualment hi ha els mesos de setembre i octubre per a què el cultiu captador pugui créixer ràpidament.\nPer l’objectiu que es persegueix, no s’ha de fertilitzar ni aplicar herbicida per controlar les males herbes. Les lleguminoses no són bons cultius captadors de nitrogen del sòl, perquè un cop establert el cultiu, amb la simbiosi que fan amb fongs del gènere Rhizobium fixen nitrogen atmosfèric per a satisfer les seves necessitats de creixement.\nCal gestionar el cultiu amb la mínima despesa econòmica. Cal aixecar el cultiu captador amb temps suficient per fer les feines de preparació del terreny del cultiu principal. Els usos més habituals dels cultius captadors són per aprofitament farratger, per adob en verd en el propi camp o bé com a co-substrats amb dejeccions ramaderes en plantes de digestió de biogàs per a l’aprofitament energètic.\nQuantitat de nitrogen fixat pels cultius captadors\nLa quantitat de nitrogen fixat per les diferents espècies captadores de nitrogen pot ser molt variable, depenent principalment de la quantitat de nitrogen romanent en el sòl després del cultiu principal. Habitualment aquestes extraccions oscil·len entre els 20 i els 80 kg de nitrogen per hectàrea.\nTaula 2.- Absorció de nitrogen (N) per part de diferents cultius captadors (en kg de N per Ha) en els primers quatre anys d’un assaig de comparació de diferents cultius captadors en una rotació amb blat de moro fertilitzat amb digestat de vacu, a l’Estació Experimental Agrícola Mas Badia.\nTot i això, en ocasions aquestes extraccions, si la meteorologia també hi acompanya es poden augmentar significativament (Taula2) i assolir la meitat de les extraccions de nitrogen del cultiu de blat de moro principal.\nAquesta publicació forma part de l’activitat de demostració “Implantació de cultius captadors de nitrogen en camps de blat de moro per minimitzar la lixiviació de nitrats cap a les aigües freàtiques”, operació 01.02.01 del PDR de Catalunya 2014-2020.\nIRTA - Mas Badia\nVersió PDF / Imprimir\nDesherbatge del blat de moro en post-emergència\nControl de males herbes del blat de moro en pre-emergència\nBlat de moro amb baix contingut en fumonisines\nComunica la presència i elimina les plantes de Teosinte\nVarietats de blat de moro per a gra de cicles 700 i 600\nEnvia el teu comentari Cancel·la les respostes\nCategories Selecciona la categoria Actualitat (4) Altres (9) Arròs (5) Bones pràctiques (14) Cereal d’hivern (9) Colza (3) Cultius (7) Fertilització (73) Males herbes (39) Mecanització (9) Meteo (11) Plagues i malalties (41) Pràctiques culturals (22) Qualitat (7) Reg (13) Software (4) Varietats (46) Vídeo (2)\nArticles Selecciona el mes Maig 2019 Abril 2019 Març 2019 Febrer 2019 Gener 2019 Desembre 2018 Novembre 2018 Octubre 2018 Setembre 2018 Agost 2018 Juliol 2018 Juny 2018 Maig 2018 Abril 2018 Març 2018 Febrer 2018 Gener 2018 Desembre 2017 Novembre 2017 Octubre 2017 Setembre 2017 Agost 2017 Juny 2017 Maig 2017 Abril 2017 Març 2017 Febrer 2017 Gener 2017 Desembre 2016 Novembre 2016 Octubre 2016 Setembre 2016 Agost 2016 Juliol 2016 Juny 2016 Maig 2016 Abril 2016 Març 2016 Febrer 2016\nCOM FERTILITZAR EL BLAT DE MORO EN COBERTORA; UNA DECISIÓ QUE CAL RAONAR\nCENDROSA EN EL CULTIU DE LA COLZA\nVÍDEO:TIPUS D’ESPIGUES DE L’ORDI\nSOJA BORDA, UNA MALA HERBA ABUNDANT EN ZONES PRODUCTORES DE BLAT DE MORO\nVÍDEO:VARIETATS DE BLAT TOU DE GIRONA INTERIOR\nAquesta web utilitza cookies pròpies i de tercers per a assegurar la millor experiència per als usuaris. Si no canvies aquesta configuració entenem que acceptes usar les mateixes. Pots canviar la configuració del teu navegador o obtenir més informació aquí


Puigdemont veu en l'empresonament de part del Govern un «cop» contra el 21-D i fa una crida a Europa\nEl president Puigdemont ha comparegut des de Brussel·les.\nActualitzada 02/11/2017 a les 21:31\nEl president Carles Puigdemont ha advertit aquest dijous en un missatge institucional que l'empresonament de part del seu govern és un «cop contra el 21-D», perquè els comicis «es desenvoluparan en un clima de repressió i amb empresonaments», en una «situació sense precedents a l'Europa del segle XXI». Puigdemont, com a «legítim» president, ha exigit «l'alliberament dels consellers i el vicepresident» i la «fi de la repressió política». En un missatge emès per TV3, el president també ha avisat els catalans que hi haurà una «repressió llarga i ferotge» i ha lamentat que «la fúria» de l'Estat està «desbocada i ho amenaça tot».\nPuigdemont, per això, ha fet una crida a «a combatre-ho» de la manera catalana, «sense violència, en pau i amb respecte per totes les opinions i persones».\nPuigdemont ha assegurat que l'empresonament dels consellers i el vicepresident Junqueras és «un molt greu error» i un «gravíssim atemptat a la democràcia». «Empresonar dirigents polítics per haver complert amb el compromís electoral i contret al parlament amb ampli suport ciutadà trenca els principis bàsics de la democràcia», ha dit el president.\nSegons Puigdemont, el govern espanyol està renunciant «al diàleg necessari, imprescindible» per resoldre un problema que, ha reiterat, és «polític». «En comptes d'apostar pel diàleg, opta per la violència policial i els empresonaments, aposta per la via de la repressió», ha lamentat Puigdemont. Pel president, Catalunya «ja no és un afer intern» i «cal que la comunitat internacional i, especialment, l'europea, s'adoni del perill que representen les actituds» de l'Estat espanyol.\nPuigdemont ha enviat un missatge de suport a les famílies dels consellers empresonats, i també als catalans. «Ens espera una repressió llarga i ferotge», ha dit, lamentant la «fúria» de l'Estat, que ha descrit com a «desbocada». «No només no podem defallir, sinó que hem de combatre-ho, però a la manera que els catalans fem les coses, sense violència, en pau i amb respecte per totes les opinions i totes les persones», ha reiterat.\n«Entre barrots el govern legítim de Catalunya és infinitament més lliure que els seus il·lusos empresonadors», ha dit Puigdemont, que ha advertit que la llibertat és impossible al país si «hi ha catalans que no són lliures de defensar les seves idees».


La Cultura va de Festa homenatja Juana Lobo, una de les seves impulsores – NouBarris.Net\n5 de maig de 2019 3 de maig de 2019 Informatius\tLa Cultura va de Festa, La Guineueta, parc de la guineueta\nLa gran fira de les entitats de Nou Barris arriba a la 39 edició al parc de la Guineueta\nLa Cultura va de Festa torna al parc de la Guineueta, després que l’any passat la pluja va decidir que no se celebraria (aleshores en el parc del Turó de la Peira, ja que el recinte de la Guineueta estava en obres). Ara la Coordinadora Cultura de 9 Barris porta una jornada de convivència, coneixença i moltes activitats, que donen el tret de sortida a les festes majors dels diferents barris del districte. La primera, la de Porta la setmana vinent. Entre les activitats previstes destaca l’homenatge a Juana Lobo, una de les primeres mestres de l’escola d’adults Freire, qui juntament amb el desaparegut Rafa Juncadella, van crear aquesta gran fira d’entitats que és La Cultura va de Festa. Juana Lobo, en paraules de l’Arxiu Històric de Roquetes-Nou Barris, va ser “una dona que va destacar per les seves innovacions pedagògiques i per la seva capacitat de vincular el veïnat de Nou Barrs amb les entitats culturals dels barris”. Pel que fa a Rafa Juncadella, el seu record i les seves frases també seran molt presents en la primera edició de la festa sense ell.\nMés enllà d’aquests moments més sentimentals, el programa de la jornada ofereix tallers de circ, jocs infantils, espectacles, concerts i ball de foc a partir de les 11h del matí i fins al vespre. Tot plegat distribuït en els tres espais diferenciats: la part superior del parc de la Guineueta és la reservada al públic infantil i familiar; la part central és la de les entitats, el circ i altres actes; i la part inferior sol ser la de la solidaritat.\nEntre les 11 i les 14h podreu conéixer la tasca habitual de les entitats i equipaments del districte. En el cas de l’equip de NouBarris.Net, ens trobareu presentant els nous punts QR del Relligant Nou Barris, el nostre projecte que recupera i explica la història dels elements del patrimoni del districte. Tot una mena de museu virtual que ara també aposta per recuperar episodis històrics. Si no podeu venir al parc de la Guineueta, us deixem a continuació l’enllaç als vídeos que s’estrenen enguany:\nLa cobertura de la Ronda de Dalt\nLa parròquia desapareguda de Sant Tarsici\nA més, hem actualitzat els següents:\nPlaça de les Treballadores i Treballadors de Harry Walker\nDurant tota la jornada hi haurà servei de bar. Al migdia hi haurà dinar popular a càrrec del Cruïlla (7 euros). des de l’organització es fa una crida a portar gots de casa per fomentar el reciclatge i evitar brutícia.\n← La Zona Nord celebra el Dia Internacional de la Dansa\nCompromís municipal per cobrir la pista de bàsquet de Canyelles →


Wikiloc - ruta Monistrol de Montserrat - Monestir - St. Jeroni - retorn - Monistrol de Montserrat, Catalunya (España)- GPS track\nMonistrol de Montserrat - Monestir - St. Jeroni - retorn\n6.942 144 1648\nVista 1023 vegades, descarregada 53 vegades\nRuta per la serra de Montserrat, que ens va mostrar un paisatge nevat, amb una travessa per on érem els primers en passar ja que no es veien petjades de ningú, a excepció de les de cabres i d’ocells.\nL’estadística dona quatre hores i cinquanta minuts en moviment, amb un pas suau i un desnivell de 1156 metres en 7,5 km (distància total d'anada i tornada 15,6km). Per aquest motiu la qualifico de moderada, tot i que es asequible per quasi tothom, especialment si es surt des del monestir\nArribem a Monistrol de Montserrat i deixem el cotxe al carrer de les Escoles, al costat de la plaça de la Font Gran.\nEns preparem pel fred, ja que des de l’AP7 veiem els cims de Montserrat nevats.\nComencem a pujar cap al Monestir pel carrer de la Font, creuem la carretera BP1121 i seguint l’itinerari marcat, itinerari Monestir GR5 o GR96.\nPer aquest GR arribarem a un punt que ens hem de desviar a la dreta. Es fàcil de veure-ho ja que allí hi ha una taula i bancs per menjar. Tot i que si seguim recte, continuarem per la pista fins al mateix lloc. Seguim les marques vermelles i blanques del GR i arribem al camí que va del Monestir a la Cova Santa.\nPassem pel costat de l’aeri i del cremallera i per seguir seguim pujant cap a Sant Jeroni anem cap la Font del Portal, passem un petit pont i comencem a pujar les “escales dels pobres”. Un cop travessat el “pas dels francesos”, un pas amb escales entre dues parets, continuem pel camí vell de Sant Jeroni, i passem pel peu de "la Panxa del Bisbe" i pel "pla dels ocells".\nArribem a l’ermita de Sant Jeroni i continuem cap al mirador. Un cap a dalt, el vent que ens va acompanyar durant l’últim tram del camí, es fa especialment fort, aixecant neu i dificultant-nos excessivament l'avançar.\nTornem a baixar i decidim recular pel mateix camí, ja que fer-ho pel camí nou ens deixaria massa exposats al vent i ens faria la travessa incòmode. A més, al estar el camí encimentat, seria possible relliscar amb la neu i el gel, mentre que pel camí vell, la neu era tova i caminem a resguard.\nA l’arribar al Monestir, fem un petita visita i continuem desfent camí fins a Monistrol de Montserrat.\nHola, ha trobat interessant aquesta ruta Monistrol de Montserrat - Monestir - St. Jeroni - retorn https://ca.wikiloc.com/rutes-senderisme/monistrol-de-montserrat-monestir-st-jeroni-retorn-4137366 Salutacions, Wikiloc - Rutes del Món


Inventen uns vidres que deixen passar la llum però no la calor\nPodria ajudar molt a reduir l'energia necessària per escalfar i refredar edificis\nUn equip internacional de científics, liderats per un experts de la Universitat Tecnològica Nanyang de Singapur, va anunciar fa pocs dies la invenció d’un material “intel·ligent” per a finestres que pot controlar la transmissió de calor sense afectar la vista, cosa que podria reduir l’energia necessària per refredar i escalfar edificis i, per tant, fer-los més eficients.\nSegons expliquen els seus inventors en un article a la revista ‘ACS Omega’, de què aquest projecte ja estat portada, aquest material, que es pot encendre i apagar amb un interruptor, ha estat dissenyat per no deixar passar la radiació infraroja –la que conté la major part de la calor del Sol–, amb una estructura dissenyada amb materials com diòxid de titani (TiO2), triòxid de tungstè (WO2) i altres. La idea és posar-lo com una coberta sobre les finestres de vidre actuals i que, amb un botó, es pugui controlar l’entrada de llum infraroja i, per tant, de calor de l’exterior.\nLes proves fetes fins ara demostren que aquest material pot impedir el pas de fins el 70% de la radiació infraroja mentre continua deixant passar el 90% de la llum visible, cosa que el fa un 30% més efectiu que les finestres electrocròmiques que es poden trobar actualment i, a més, més barat perquè dura molt més temps. Les finestres electrocròmiques són un element habitual als edificis verds, enfosquint-se i impedint passar llum. El problema és que en aquest cas bloca la llum visible però no la infraroja i, per tant, continua entrant molta més calor de la que es voldria.\nEmprar aquest material a les finestres de tots els edificis podria ajudar a estalviar molta energia i ser, sens dubte, una part important del disseny dels edificis del futur, ja que augmentaria substancialment la sostenibilitat de les llars i les oficines i contribuïria, és clar, a reduir força la factura de la llum, especialment durant els mesos d’estiu.


Presó sense fiança per a l'acusat de la brutal violació a una dona\nEl detingut va negar els fets a la jutge que el va empresonar després que davant de la policia ho admetés i fins i tot en fes ostentació || Ofereixen suport a la víctima\nUn centenar de persones, ahir a la nit a l’acte convocat per la Paeria contra la violència masclista.\n© Un centenar de persones, ahir a la nit a l’acte convocat per la Paeria contra la violència masclista.\nLa magistrada del jutjat d’instrucció número 2 de Lleida va decretar ahir a primera hora de la tarda presó provisional comunicada i sense fiança per a l’acusat de violar brutalment una dona dijous a la matinada al Barri Antic, com va avançar SEGRE ahir. La jutge va acordar aquesta mesura després de la petició de la Fiscalia, que va esgrimir que hi havia risc de fuga i reiteració delictiva i per la gravetat del delicte, agressió sexual. L’arrestat va negar les acusacions.\nTanmateix, segons ha pogut saber aquest diari, davant de la policia les va admetre i fins i tot va fer-ne ostentació. L’arrestat és un home de quaranta-cinc anys de nacionalitat algeriana que es va mostrar molt violent. Va causar aldarulls tant a la comissaria com a l’Arnau.\nLa violació es va produir dijous a la matinada després que una dona acudís a la comissaria de la Urbana per demanar auxili. Tenia ferides per tot el cos, li costava caminar i tenia la roba esquinçada. Pel que sembla, la dona, que exerceix la prostitució ocasionalment, es va negar a mantenir relacions consentides amb l’home, que coneixia, perquè estava alterat.\nAl negar-s’hi, l’individu la va agredir i la va violar. Les violacions en l’àmbit de la prostitució són de les més silenciades perquè les dones, sovint, no tenen prou eines per fer el pas de denunciar per l’estigma que pateixen, amb la qual cosa viuen una doble victimització. Des de la Paeria, Mariama Sall, regidora de Persones i Comunitat, va assegurar que “donem l’enhorabona als cossos de seguretat i equips de serveis socials per actuar de forma àgil i ràpida”.\nVa recordar que “tenim un projecte amb entitats com Antisida de prevenció sexual a totes les treballadores sexuals per facilitar-los els recursos que necessitin”. Sall va afegir que “quan hi ha casos d’agressió es deriven al Casal de la Dona per activar recursos”. La consellera d’Igualtat i Feminismes, Tània Verge, va explicar que el departament estudia com prevenir la “revictimització” de les víctimes de violació.\nDesenes de persones diuen prou al masclisme\nUn centenar de persones es van concentrar ahir a la tarda a la plaça de la Paeria per mostrar rebuig a la violació que va tenir lloc dijous a la matinada als voltants del Turó de la Seu Vella. L’ajuntament de Lleida va convocar la protesta, en la qual una representant del Consell Municipal de les Dones va reclamar més recursos per lluitar contra qualsevol mena de violència masclista. A la lectura del manifest, va denunciar la “repugnant” agressió sexual “que fa més visible el patriarcat” i va reivindicar que “volem ser dones lliures, no valentes”.\nEn aquest sentit, va exigir més implicació tant de la ciutadania com dels poders públics per portar a terme un procés de transformació que rebutgi les violències sexuals. Així mateix, la Coordinadora 8M va convocar ahir una protesta al davant de la Paeria, a l’avinguda Madrid, en la qual va demanar que “cap agressió quedi sense resposta”. A Guissona, un centenar de persones es van sumar a les accions contra les agressions masclistes.


Les dones i l’espai públic: Control (capítol 1) | Activitats | CCCB\nPantalles CCCB a BTV\nLes dones i l’espai públic: Control (capítol 1)\nPrograma mensual de reflexió cultural\n21 — 23 desembre 2016\nDespullades, revestides o violades, la coreografia pública del cos femení i, per tant, la identitat pública de les dones quan deixen l’esfera domèstica, segueix sent normativitzada des del patriarcat en nom de la llei. Aquesta sèrie en tres capítols obre una reflexió sobre la construcció i normativització de l’espai públic des de la perspectiva de gènere.\nLes dones i l’espai públic: Control (capítol 1), 16’\nGuió i direcció: Ingrid Guardiola\nMuntatge: Joan Carles Rodríguez\nEl 24 d’agost, una senyora a la platja de Niça era obligada a treure’s el burquini en una exposició i humiliació pública per part de les autoritats de seguretat. En paral•lel, els informatius televisius informaven de noies desaparegudes i de violacions en diferents festes populars locals i generaven unes reaccions a les xarxes socials conservadores, masclistes i castigadores cap a les dones. Amb entrevistes a especialistes en el tema com Brigitte Vasallo (activista), Paula Ezquerra (Asamblea de Activistas Pro-Derechos sobre el Trabajo Sexual de Catalunya ), Mercè Amor (Festa de la Dona), Col•lectiu Punt 6, Zaida Muixí (arquitecta), Marta Segarra (catedràtica de literatura francesa), Mary Nash (historiadora) i María Castejón (investigadora especialitzada en temes de gènere).\nControl (capítol 1): sobre els mecanismes de control de les dones en l’espai públic, que comencen amb la flânerie i acaben en les normes estètiques i conductuals. Violència (capítol 2): Sobre la violència exercida en l’espai públic en les dones ja sigui amb finalitats econòmiques, sexuals o racistes. Alliberació (capítol 3): lluites, referents i eines per paliar el control i la violència que s’exerceix sobre les dones en l’espai públic.\nAquesta activitat forma part de: Pantalles CCCB a BTV\n21 desembre — 23 desembre 2016\n21 desembre: 22.20/04.20\n23 desembre: 02.00


192 -- DARRERE ELS NUVOLS\nfoto de l'Album Picassa de Mariona. / El Tormo de La Torre de l'Espanyol\nB143,. No ens riguem de ningú. Fem-los o fem-nos pessigolles, però mirem que no tinguin els braços enlaire en el moment que nosaltres els encalcem o perseguim, no sigui que baixin els braços i el cop que ens arribi sigui important.\nB144.- La llibertat per als sers humans podria començar al sortir del úter matern ? Crec que la llibertat absoluta no existeix mai, per que sempre rema una dependència... I si faltés l’aire..., i quan és núvol i no hi ha sol..., quan la pluja s’absenta i no es veu per enlloc..., on és la llibertat, i quan no trobes el taxi o el tren ha tingut pana....? Sempre depenem de les petites i grans coses. Per això el conflicte entre llibertat i esclavitud és una dependència en nostra balança de la vida... Més valdria que ens ho miréssim.\nPublicat per rebaixes a 3:38 1 comentari:\nEtiquetes de comentaris: .haikús, ESCORRIALLES, foto album Picassa Mariona


Cuidar l'aigua és cuidar el medi ambient | Barcelona és Aigua\nInici Blog Cuidar l’aigua és cuidar el medi ambient\nÉs una pregunta recurrent quan s’acosta el mes de juny i amb ell el Dia Mundial del Medi Ambient (dia 5 de juny). Quina és la millor acció que podem dur a terme els ciutadans per conservar la natura i cuidar el medi ambient? I la meva resposta acostuma a ser sempre la mateixa: doncs no sé si la millor, però una de les més importants és fer-ne un ús més responsable de l’aigua.\nL’aigua és la sang de la natura. Per això, de la mateixa manera que per conèixer l’estat de la nostra salut el metge ens demana una anàlisi de sang, l’estat de conservació dels rius, tant de la seva aigua com dels ecosistemes fluvials, és un dels millors marcadors de la salut ambiental del nostre entorn.\nPerò cuidar l’aigua no consisteix tant sols en aprofitar totes les oportunitats per estalviar-ne i anar reduint, a poc a poc, la seva captació a la natura, tant als rius com als aqüífers. Tant important com això, és rebaixar la càrrega tòxica de les nostres aigües residuals per optimitzar l’eficiència de les estacions depuradores i propiciar el seu retorn al medi en les millors condicions possibles.\nTots els experts en la gestió d’aquest important recurs coincideixen a assenyalar que un dels processos que ens han d’ajudar a garantir l’accés a l’aigua és el seu ús circular. Per aconseguir-ho caldria que l’aigua que prenem en cru del medi natural i tractem a les plantes potabilitzadores, s’assembli el màxim possible a l’aigua que retornem al medi a través dels emissaris de les depuradores o que tingui una qualitat ambiental fins i tot millor.\nPer aconseguir-ho cal que tots els que participem en els seus diferents usos i consums -industrials, agrícoles i ramaders i urbans- evitem la sobrecàrrega de residus tòxics que surten pels nostres baixants posant a proba la capacitat dels sistemes de tractament. Perquè en aquest àmbit, com en d’altres relacionats amb la cura del medi ambient, el més important no és qui més renta, sinó qui menys embruta.


La dimensió dels sentiments - Multiactivitat a les Terres de l'Ebre » Patronat Municipal de Turisme de l'Ametlla de Mar\nLa dimensió dels sentiments - Multiactivitat a les Terres de l'Ebre\nCarrer Andreu Llambrich, número 25\nComençarem aquesta “exclusiva” i de sempre desitjada ruta, des de la població de l’Ampolla, d’on ens dirigirem fins al cor del Delta, Deltebre, per embarcar en catamarà en un recorregut molt espectacular per la desembocadura del riu Ebre i sortint fins al mar. Ens deixarà a “Buda”, l’illa més gran de Catalunya d’origen al•luvial, creada pels sediments del riu Ebre, que al llarg dels anys va anar depositant. Cap als anys 50 convivien a “Buda” una comunitat de més de 250 persones, amb la seva pròpia escola, església, etc. En una còmoda passejada podrem gaudir de l’espectacle de la natura en el seu estat més verge i pur i podran compartir alguns dels misteris, anècdotes i costums més ben guardats d’aquest lloc tan màgic.\nDinar en un restaurant de la zona.\nPer la tarda ens dirigirem al singular paratge de les dunes a Riumar, per a continuar gaudint del meravellós entorn de la natura. Seguidament ens dirigirem a la població de Camarles, on visitarem una de les exposicions de Bonsais més complertes d’Europa, tant amb qualitat com amb quantitat. Donant després per finalitzada aquesta ruta.\nDurada aproximada de la ruta: 8 h\nLa ruta inclou: guia local “Josep de Madrinet”, totes les visites assenyalades a l’itinerari, dinar en un restaurant per la zona (aigua, vi i cafè inclòs), dossier informatiu personalitzat de la zona amb receptes de la cuina local i degustació de productes típics.\nHORARI: A consultar\nCALENDARI: Tot l'any\nPREU: 25 € (Dinar no inclòs)\nDURADA: 4 hores aproximadament.\nInclou: Guia local "Josep de Madrinet", transport privat, totes les entrades als llocs assenyalats, degustació de producte típic i dossier informatiu de la zona.\nTelèfons / Fax: +34977493936 · +34607282497 ·\nPlana web: http://www.calyper.es\nCorreu electrònic: viatgescalyper@gmail.com\nComparteix aquest punt\nEl bloc de turisme\nRECETA: “SUQUET DE PESCADO CON GALERAS” [ 24/02/20 11:54 ]\nRECEPTA: SUQUET DE PEIX AMB GALERES [ 19/02/20 13:08 ]\nMEMÒRIA 2019 [ 24/01/20 10:52 ]\nL’Àrea de Turisme estrena un nou vídeo de promoció turística. [ 27/09/19 11:09 ]\nAlta habitatges d'ús turístic\nL'Ametlla de Mar al teu mòbil\nReserva i comenta\nL'Ametlla en directe\nDescarrega't els nostres fulletons\nTweets por @ametllademartur\nL'Ametlla a minube\nL'Ametlla: Restaurants recomanats i hotels a l'Ametlla.\nPLATJA COSTA VACANCES POBLE DE PESCADORS RUTES ESCAPADA NATURA GASTRONOMIA PEIX MARISC SENDERISME SUBMARINISME TERRES DE L’EBRE\nAv. Amistat s/n · L'Ametlla de Mar (Tarragona) · turisme@ametllamar.cat · +34 977 456 477\n© 2013-2020 Tots els drets reservats · Protecció de dades i privacitat


La comissió d’Educació 360 de Llagostera continua treballant - Ajuntament de Llagostera\nAquest dimarts va tenir lloc la segona sessió de la comissió de treball d’Educació 360, en la qual van participar 20 persones, les quals representaven els diversos agents educatius del municipi (famílies, centres educatius, entitats, empreses privades i Ajuntament).\nLa reunió va servir per validar i fer aportacions als cinc reptes resultants de les propostes recollides en la primera sessió, per prioritzar-los i per començar a concretar quins membres volen formar part de l’equip motor que s’encarregarà, juntament amb els tècnics d’Educació i Participació, de concretar quines accions es poden portar a terme per assolir els reptes triats.\nEls tres reptes escollits i que caldrà incloure i desenvolupar en el Pla estratègic local que redactarà l’àrea d’Educació són els següents:\n1. Millorar i coordinar l’oferta d’activitats educatives en horari no lectiu.\n2. Impulsar la col·laboració entre agents educatius incorporant la diversitat de persones que hi ha al municipi\n3. Connectar aprenentatges i obrir espais per a l’intercanvi.\nDes de les àrees de Participació i Educació es valora molt positivament aquesta trobada. L’equip motor continuarà treballant al llarg del mes de juny per concretar els objectius emmarcats en cada repte i les accions a curt, mitjà i llarg termini que es poden portar a terme per assolir-los.


Conèixer Catalunya: ESGLÉSIA PARROQUIAL DE SANT PERE D’ÒDENA\nM’explicava amb tristesa un veí d’Òdena que en la seva infantessa , el recinte del castell enquibia el nucli antic de la població: església, casa consistorial i les escoles. Sota el paraigües del feixisme – aquí també s’hi van fer arrels - a partir de 1943, atesa la urgència de materials de construcció, es va donar ABSOLUTA prioritat a l’explotació de la pedra de guix, i això va provocar la desaparició de gran part del recinte fortificat i la ruïna progressiva de les edificacions que s’alçaven dins la muralla.\nEns agradaria conèixer els detalls d’aquesta forçada migració cap a les zones més baixes, i veure’n imatges – que de segur en deuen existir - . No dissortadament al Fons Salvany on hem fet recerca.\nSant Pere a Òdena, com Sant Vicenç a Castellolí, han fet fins en tres ocasions “ canvi de casa “; l’any 1.736 un nou edifici de bella factura - del que no he trobat imatges – substituïa la primitiva església de Santa Pere situada segons les cròniques a la part més alta del turó .\nDe l’actual temple parroquial edificat força més avall, prop de l’Ajuntament, em recollíem imatges el mati solejat, però extremament gèlid, -7 graus, del dissabte 13 de febrer de 2.010.\nEns expliquen de la nova església de Sant Pere d Òdena, que fou projectada per l’arquitecte Alejandro Tintoré Oller, amb un pressupost inicial de 570.712,03 ptes, l’edifici està estructurat a partir de tres naus amb els corresponents absis, campanar de planta quadrangular i cimbori al creuer.\nEl 27 de setembre de 1942 el bisbe de Vic, doctor Perelló, va beneir la primera pedra, i el 5 de juny de 1955 es va inaugurar la nova església parroquial, que substituïa la del castell d’Òdena.\nLes obres van ser subvencionades per nombrosos particulars, ja mitjançant el lliurament de diners , ja en jornals de ma d’obra o de carro.\nEl 29 de juliol de 1948 el bisbe va autoritzar poder destinar fins i tot, el producte de la venda de la propietat que "el Curato d’Òdena" posseïa a la tossa del castell on estava enclavada l’anterior església i els seus voltants, per un total de cent mil pessetes.\nDes de l’inici de les obres fins l’any 1956 es van recollir un total de 742.989,25 pessetes.\nMentre ens adrecem al Bar Jordi, on amb l’ajuda d’unes olives, un entrepà de llom, un porronet de vi, i un talladet ens farem retornar els colors a la cara, no em puc treure del cap la sensació de deixar la feina a mig fer, pel que fa a aquesta crònica. Us demano amics lectors la vostra col•laboració per concloure-la.


Organització Territorial de les persones sòcies | Fiare Banca Etica\nPer facilitar que les persones es facin sòcies de Fiare Banca Etica, hem desenvolupat una organització basada en una dimensió local (la Circumscripció i el Grup d'Iniciativa Territorial- GIT), una dimensió d'Àrea (la Coordinació d'Àrea i el Fòrum d'Àrea) i una dimensió d'enllaç entre les diferents Àrees (Interfòrum).\nLa Circumscripció Local i el GIT\nLes Circumscripcions agrupen a les persones sòcies (físiques i jurídiques) d'un territori que, reunits en l'Assemblea, trien un GIT (Grup d'Iniciativa Territorial), que consta de 3 a 11 membres. Aquests grups nomenen a la persona coordinadora.\nEl GIT, que es constitueix com una associació de fet, es proposa difondre la cultura de les finances ètiques, satisfà les necessitats, exigències i interessos del territori i garanteix la informació sobre l'activitat del Banc.\nLes persones coordinadores dels GIT formen part de les Àrees nord-oest, nord-est, centre i sud d'Itàlia i la nova Àrea Fiare. Es reuneixen per formar la Coordinació de l'Àrea i trien al seu Referent d'Àrea. Aquest últim intervé en el Fòrum d'Àrea com a representant de les persones sòcies.\nPer visitar les pàgines dels GIT, fes clic a www.fiarebancaetica.coop/contacto/git\nEl Fòrum d'Àrea neix amb la voluntat de donar veu a les necessitats locals i desenvolupar, al mateix temps, una acció més radicada i coordinada al territori.\nLa descentralització de poders, tasques i funcions, objectiu estratègic de Banca Etica, troba en el Fòrum d'Àrea el moment de síntesi dels 4 nivells d'activitat del Banc: associatiu, formatiu, operatiu i polític.\nLes principals funcions del Fòrum són les següents:\n-captar i analitzar les necessitats i propostes del territori, facilitant al banc pautes per poder-les satisfer de manera puntual.\n-impulsar les relacions amb les Circumscripcions i les persones sòcies del Banc i desenvolupar una acció sinèrgica amb les organitzacions locals.\n-programar mesures socioculturals al territori.\nEl Interfòrum, que és el lloc d'enllaç i debat entre els 5 Fòrums d'Àrea, és un organisme consultiu i propositiu, l'eina necessària per engegar, supervisar i avaluar els processos organitzatius que interessen les nombroses activitats del banc i les seves interrelacions.\nParticipa tu també en el nostre projecte de democràcia econòmica.\nDescobreix com associar-te o contacta amb el Grup d'Iniciativa Territorial de les persones sòcies de la teva zona.


5 coses que has de saber abans de fer un tall curt de cabells arrissats | CAT.inspinre.com\nVull anar curt, però no m'he portat els meus rínxols 3a curta en molt de temps. Què he de tenir en compte?\nCada any, just després de saltar cap endavant, veig que molts dels nostres clients volen un canvi d'estil. Sembla com si la primavera desperta el desig d'una nova mirada. Així que tenint això en ment, he reunit una reunió tall rejoveniment ris on els meus estilistes i jo vam discutir i proporcionar respostes a la pregunta que escoltem just després de l'equinocci de primavera, "jo vull anar més curta, què he de tenir en compte?"\n1. En primer lloc anem a descobrir per què vol anar més curta?\nEstàs aferrant a la longitud que està obstaculitzant el seu viatge cabell sa com el cabell danyat, o la transició del cabell? ¿Ha vist un tall en l'altra persona que vostè pensa que es veurà "curltastik" en la seva vida? És un canvi espiritual en la qual desitja donar als seus rínxols un nou començament amb l'estil i la forma? O ha tingut la seva més llarg en capes tallar el temps suficient i finalment voler alguna cosa atrevida i audaç ???\n2. A continuació hem de esbrinar el que és curt per a vostè.\nLa versió de cada un dels curts és diferent, per tant la necessitat d'una consulta és imprescindible l'hora de fer un canvi ris. No obstant això, la consulta no té valor si vostè i el seu estilista no s'està comunicant. El que vol dir que ha d'expressar els seus temors i desitjos de tall enrotllament. Arrissat curt i sempre serà un esclau de la contracció. Independentment de quin model del ris que són beneïts amb, la contracció és real. La seva idea de curta i el seu factor de primavera rínxols establir els límits per a la durada de la seva nova\nFilar encara més per tall prim. Assegureu-vos que està rebent la seva cort de pèl arrissat sec. Consulteu el cercador d'estilista naturalment arrissat per llegir els comentaris.\n3. Els talls de pèl curts poden afectar l'aparença dels seus rínxols.\nTots els rínxols independentment de la textura, densitat, o patró aniran directament o pegar-se directament en certs talls de pèl curt. Vol que els seus rínxols a aparèixer amb més força, o té més rebot i el volum? Sé que molts pensen que és on un gran producte de manteniment entra en joc. No obstant això, un gran producte només es narren la seva història de ris, no pot canviar per complet l'estructura del seu patró de ris. Fem servir el terme #RockYourBlessing al sud de Curl, significa simplement l'amor els rínxols que té. Si tens rínxols atapeïts, el rock d'ells. Si tens rínxols S'wavy.... Abraçar-los i estimar-los. Una drecera adequat pot millorar qualsevol model del ris.\n4. Inspiració curt ris de tall.\nSi tens els cabells 4c i que busca en un tall en un model 2b seva cort no es veurà exactament igual que els cabells d'aquest model. Per tant, és important tenir en compte les fotos inspiració 'enrotllament que s'assemblen al seu mateix patró de rus o utilitzen certs fotos ris inspiració només per a fins longitud desitjada. Tot i que el pèl no té límits, el seu nou aspecte desitjat està obligat per les lleis de tall com ara la densitat, el patró i l'estructura o la base del tall és a dir, la forma de la cara.\nLa seva forma facial juga el paper més important en el perfecte ris de tall curt per a vostè! Independentment de la creativitat i el domini de cabells arrissats sense límits del seu artista més prim, el seu nou tall ris no es veurà exactament igual que el model en la imatge. Els seus llavis, nas, ulls, pòmuls, el front, la barbeta, i sí oïdes determinen la forma de la seva cort i la forma en que el seu ris de tall es veurà en vostè. És la guia per on podrà trobar línies simètriques o asimètriques. És el factor que fa que cada ondulacions tall únic.\n5. Estil de vida i el nivell de confiança.\nFinalment anar més curta pot encendre el seu nivell de confiança o aixafar completament el foc confiança. Així que estar preparats per al canvi ris és imprescindible per al seu manteniment. Encara que l'artista ris és l'expert creatiu, si no està disposat a acoblar-se al seu nou tall ris buscar-erosionarà la seva capacitat de prosperar vibrant en els seus cercles socials i de treball. Tots nosaltres podem relacionar amb les cicatrius per a tota la vida d'un mal tall de pèl o recordar el tall que era ris-fabulosa, però es va retirar una mica cap a difícil en el pressupost del cabell. Per tant és important estar mentalment i financerament preparat per al seu nou ris de tall.\nAixò es pot aconseguir mitjançant la imitació de les mirades més curts amb pentinats de saló o una cua de cavall. Demanant el seu artista ris sobre el manteniment del seu nou ris de tall incorrerà, i el més important preguntar sobre les fases de creixement i la forma d'evitar l'etapa lletja durant el període de creixement.\nQuan es trenca tot baix el seu nou aspecte requereix la seva pròpia diligència deguda en conjunt amb el consell, la comprensió, i l'art d'un especialista ris.\nTé alguna pregunta que necessita una resposta per un estilista? Deixar-los a continuació en els comentaris!\nSi vostè viu a l'àrea d'Atlanta, truqui'ns per a una consulta de vídeo gratuït i anem a obtenir la seva cort arrissat personalitzat reservat el més aviat possible. 404-352-2875 (Curl) o visiteu la nostra pàgina web a www.southerncurlatl.com\n18 trenes per provar en aquest moment\nPer què hi havia una humitat per afegir nous tubs al seu embalatge?\nA continuació us indiquem com cuidar el vostre cabell quan es tracta dun estil protector\n5 olis per a una millor pell\nRosa és un color de maquillatge versàtil\nPeu de Mallory per al cabell arrissat


22 de setembre de 2020 (13:44 CET)\nEl director de l'escola de la UMA, Hugo Chinesta, remarca que malgrat que la situació provocada per la COVID-19 afronten el curs "amb la mateixa il·lusió que sempre" i animen a la gent "al fet que passe a conéixer-nos i a gaudir de la música, de l'amistat i del bon ambient que es viu ací".\nLa Unió Musical d'Aldaia obri el període d'inscripció per a la nova temporada i aquesta pot realitzar-se amb cita prèvia, per telèfon o telemàticament.\nSegons expliquen des de l'escola, a més dels mitjans de contacte assenyalats anteriorment, "si alguna persona necessita sol·licitar qualsevol classe d'informació i prefereix fer-ho via mail, pot enviar un correu a umaldaia@gmail.com". Així mateix, recorden que la matrícula romandrà oberta durant tot l'any.\nEl ventall educatiu de la UMA "és molt divers i s'adapta a les necessitats i gustos de tots els grups d'edat", assenyalen fonts de l'escola. Així, les persones que vulguen formar part d'aquesta institució musical, podran realitzar activitats com a jardí musical, llenguatge musical, solfeig per a adults, banda juvenil, cor, instruments (corda, percussió, vent), etc.\nEn aquesta línia, des de l'escola expliquen que estan "molt satisfets i agraïts" perquè el balanç dels dies de matriculació que ja han transcorregut "és molt positiu", ja que malgrat les restriccions i els inconvenients produïts per la pandèmia de la COVID-19 "s'ha mantingut el numere de matrícules dels anys anteriors".\nEn l'actual conjuntura sanitària, l'adopció de les mesures de seguretat adequades és clau per a vetlar pel benestar de totes les persones que participen en aquest projecte. Així, des de la UMA indiquen que durant el curs 2020/2021 "les classes seran presencials encara que s'implementaran de manera estricta tots els protocols de seguretat que marquen les autoritats", com és la presa de temperatura, l'entrada escalonada al recinte, el manteniment de la distància social, i l'accés a les instal·lacions limitat exclusivament a l'alumnat, entre altres mesures.\nDe totes maneres, des de la direcció de la institució no descarten que si la situació empitjora "es torne a fer classes en línia" i encara que no poden realitzar programacions a llarg termini "a causa de la situació d'incertesa generada pel coronavirus", no oculten que afronten el nou curs "amb molt d'ànim, il·lusió i ganes de continuar aprenent i gaudint de la passió per la música de banda".


Aquest és l'onze que va presentar el Castilla en la golejada patida en el darrer duel contra l'UCAM.\nL'equip de Raúl González nota molt les absències dels jugadors que van amb el primer equip, com acostuma a succeir als filials\nActualitzada 17/09/2021 a les 08:01\nEls equips filials acostumen a ser una loteria per a la resta. O poden ser equips fràgils als quals se'ls pot guanyar aplicant disciplina, força, rigor i efectivitat, o bé es poden convertir en autèntiques màquines de jugar a futbol que et poden pintar la cara.\nDe moment, el Gimnàstic de Tarragona ha sortit victoriós en les dues cites que ha disputat contra conjunts «B». Aquest diumenge, a les dotze del migdia, toca jugar, de forma consecutiva, contra el tercer filial: el del Real Madrid. El Castilla ha començat la temporada de forma irregular. Dos partits perduts i un de guanyat que no fan justícia a la qualitat de la plantilla que entrena Raúl González, un entrenador que està «patint» l'eclosió d'alguns dels seus jugadors. De fet, la passada jornada, en la golejada encaixada contra l'UCAM Murcia (3-0), Raúl va patir la no convocatòria de dos dels seus millors jugadors, o els millors. Es tracta del centrecampista Blanco i del lateral Miguel González. De fet, aquest darrer va ser titular en la golejada del primer equip blanc contra el Celta (5-2) en el partit jugat diumenge al Santiago Bernabéu.\nAquesta setmana es podria produir alguna situació similar. De fet, amb partits de Champions League entremig, té molta pinta que Carlo Ancelotti tornarà a tirar del filial per a la següent cita lliguera. El Real Madrid visitarà Mestalla per enfrontar-se al Valencia diumenge a les nou de la nit, amb què no serà possible que els jugadors que s'emporti l'italià a la llista puguin jugar al matí amb el Castilla. D'aquesta circumstància se n'intentarà aprofitar un Nàstic que no pot deixar passar l'oportunitat de fer-se més fort davant de les debilitats que li pugui trobar als rivals.\nA nivell classificatori, el conjunt madrileny arriba al duel en desena posició. Ha guanyat un partit i n'ha patit i n'ha perdut dos i ha demostrat la seva fragilitat defensiva encaixant cinc dianes en els enfrontaments disputats. Ara bé, també ha marcat cinc gols, dos més que el Nàstic, i aquesta és una circumstància a tenir en compte.\nNingú pot subestimar un equip tan potent com el filial del club amb més Copes d'Europa a les seves vitrines i, per aquest mateix motiu, Raúl Agné i els seus futbolistes hauran d'anar amb peus de plom.\nEl Nàstic arriba al duel amb la moral molt alta. Set punts de nou possibles diuen molt de l'inici de temporada d'un dels equips que volen jugar el curs 2022-23 a la Segona Divisió A. Els tarragonins van derrotar diumenge 2-0 al Betis Deportivo i, una setmana abans, van vèncer també al Barcelona B (1-0), amb què té experiència derrotant filials.\nSi no hi ha canvis d'última hora, Agné repetirà onze: Manu García estarà sota pals i, en defensa, de dreta a esquerra, actuaran Pol Domingo, Alex Quintanilla, Aythami Artiles i Joan Oriol. Per davant, Ribelles i Pedro Del Campo pel centre i Robert Simón (dreta) i Fullana (esquerra a les bandes). Pablo Fernández i Pedro podrien ser els atacants.\nComenta el contingut : El Real Madrid Castilla, un perill en atac però que concedeix en defensa


Els Mossos detenen in fraganti dos joves que robaven en pisos de Girona i Salt - Empordà\nEls Mossos detenen in fraganti dos joves que robaven en pisos de Girona i Salt\nUn agent fora de servei arresta un lladre quan fugia per la finestra · En una altra actuació, van atrapar un noi s'havia amagat a casa d'una dona gran per evitar ser enxampat\nEls Mossos d'Esquadra han detingut in fraganti dos joves que robaven en pisos de Girona i Salt.\nEn el mateix dia, un mosso fora de servei va arrestar un lladre quan fugia per la finestra. En una altra actuació, la policia va atrapar un noi s'havia amagat a casa d'una persona gran per evitar ser enxampat.\nEls arrestats són un menor d'edat, el qual va quedar arrestat com a presumpte autor d'un delicte de robatori amb força en grau de temptativa i un delicte de resistència, desobediència als agents de l'autoritat. També van detenir un jove de 28 anys, de nacionalitat marroquina i veí de Salt, com a presumpte autor d'un delicte de robatori amb força en grau de temptativa i un delicte de violació de domicili.\nEl primer cas va ocórrer al carrer Lluís Moreno de Salt. A quarts de quatre de la tarda del dimecres 23 de gener, un mosso fora de servei que es trobava dinant a casa seva, va veure com un jove saltava per una finestra de casa d'un veí del bloc del davant des d'una alçada d'uns quatre metres. Tot seguit, va sentir crits de la propietària del domicili que demanava ajuda.\nL'agent va sortir de casa seva per aturar al lladre. El jove va intentar fugir del lloc enfilant-se per un mur, però el policia li ho va impedir i el va retenir. Mentre esperava que arribessin els reforços policials, el lladre es va resistir activament i va intentar escapolir-se diverses vegades.\nFinalment una patrulla va arribar al lloc dels fets i va detenir al jove com a presumpte autor d'una temptativa de robatori amb força.\nLa víctima del robatori va explicar a la policia que quan va arribar al seu habitatge va trobar al jove robant a l'interior, aquest en veure-la va saltar per la finestra que dona a un pati interior. El lladre no va aconseguir sostreure res.\nEl detingut, menor d'edat, va ser lliurat als seus tutors legals i va ser citat per presentar-se, quan sigui requerit, davant de la Fiscalia de Menors.\nS'amaga a casa d'una dona gran\nEl segon cas va succeir el mateix dia 23 de gener a la tarda, quan els Mossos van saber que una persona havia intentat violentar un domicili quan el propietari es trobava a l'interior.\nEn aquesta ocasió, el lladre estava forçant la porta d'un pis del carrer Montnegre de la ciutat de Girona quan va ser sorprès per l'home que vivia a l'habitatge.\nEl lladre en adonar-se'n que havia estat enxampat va agredir l'amo del pis i va fugir del lloc. Tot seguit, va començar a picar els timbres de les portes dels veïns fins que un dona, d'edat avançada, li va obrir la porta.\nL'home va donar una empenta a la dona, va entrar al pis i es va amagar durant uns minuts, però quan el lladre va sortir de l'habitatge on s'amagava, una patrulla el va detenir.\nEn el moment de la detenció el lladre duia una motxilla amb diverses eines susceptibles de ser emprades per realitzar fets il·lícits, com tornavisos, un formó, alicates, etc.\nEl detingut, amb antecedents, va passar el dia 24 de gener a disposició del jutjat d'instrucció en funcions de guàrdia de Girona, el qual el va deixar en llibertat amb càrrecs.


Noticies - Els alcaldes de Manresa i Sant Salvador de Guardiola reclamen una actuació d'urgència a l'antiga carretera d'Igualada\nEls alcaldes de Manresa i Sant Salvador de Guardiola reclamen una actuació d'urgència a l'antiga carretera d'Igualada\nValentí Junyent i Albert Miralda han adreçat de forma conjunta una carta al conseller de Territori i Sostenibilitat de la Generalitat de Catalunya, Santi Vila, en la qual li demanen una millora en el tram de la C37z entre les dues poblacions.\nL’alcalde de Manresa, Valentí Junyent, i l’alcalde de Sant Salvador de Guardiola, Albert Miralda, han enviat una carta conjunta adreçada al conseller de Territori i Sostenibilitat dela Generalitatde Catalunya, Santi Vila, en la qual reclamen una actuació urgent per millorar l’estat de la carretera C37z, en el tram situat entre Manresa i Sant Salvador i entre Manresa i Sant Joan de Vilatorrada.\nEn la carta s’informa que arran del comunicat de premsa de la Generalitat en el qual s’anuncia el començament de les obres de millora a l’Eix Diagonal C15 i C37, i a vies i camins rurals de l’entorn, Junyent i Miralda -que compten també amb el suport del diputat comarcal de CiU, David Bonvehí- han fet arribar “la preocupació pel fet que no es prevegin actuacions en la via C37z (antiga carretera d’Igualada ), tant en el tram comprès entre el terme municipal de Sant Salvador de Guardiola i Manresa ( pont de Sant Francesc ), com en el tram comprès entre el nucli de Manresa i l’eix Transversal C25”.\nEls alcaldes de Manresa i Sant Salvador recorden al conseller que en data 28 de maig de 2008 es va aprovar definitivament l’avantprojecte de construcció i explotació i projecte de traçat “Millora general. Condicionament de les carreteres C15 i C37. Tram: Vilanova i la Geltrú – Vilafranca del Penedès – Igualada – Manresa”. Aquest projecte posava sobre la taula la solució definitiva a la problemàtica d’aquest tram entre Sant Salvador de Guardiola responent a l’adequació de la via al caràcter i ús que té realment.\nJunyent i Miralda asseguren que “som coneixedors que l’actual situació econòmica del país fa que compromisos adquirits per la Generalitat hagin de ser posposats fins que la situació millori. Ara bé, aquesta carretera està en un lamentable i preocupant estat de conservació afectant directament a la seguretat viària. Per aquest motiu és aconsellable i necessari que s’hi realitzin actuacions d’urgència.\nFinament, els dos alcaldes clouen la carta demanant que “dins el marc de les actuacions que la seva Conselleria ha anunciat i preveu executar en l’entorn de l’Eix Diagonal, incloguin intervencions de manteniment i millora d’aquest tram de la carretera C37z”.


Notícia | Mireia Prat tanca la temporada amb una bona actuació a Andalusia\nMireia Prat tanca la temporada amb una bona actuació a Andalusia\nMireia Prat ha finalitzat la temporada 2021 del Ladies European Tour (LET) amb un bon sabor de boca, en tancar l'Andalusia Open d'Espanya, disputat en el recorregut de Los Naranjos (Màlaga), al lloc dinovè, amb 288 cops, al par del camp andalús.\nLa victòria se la va emportar la millor jugadora espanyola del moment, la navarresa Carlota Ciganda, que finalment s'emportava el triomf a l'Open d'Espanya (-15), després de controlar el torneig, on hi participaven les millors europees i alguna convidada.\nPer la seva banda, la jugadora de Torelló va realitzar un dels seus tornejos més complets de la temporada i competint davant de les millors jugadores europees.\nPrat no va començar de la millor manera (75), encara que va anar de menys a més per signar 72 cops divendres i dissabte, i va tancar el torneig amb un 69 (-3).\nMireia Prat tanca la temporada al lloc 100 de la Race to Costa del Sol després d'haver competit en un total de 16 tornejos. Per la seva banda, Elia Folch, que no va tenir oportunitat de brillar en aquest Open d'Espanya, tanca la temporada al lloc 89 de la Race to Costa del Sol.


Coure coulants: de gener 2009\nPublicat per Laura a 13:35 5 comentaris\nDesde que vaig descobrir el blog de La Cuina de casa de la Gemma no puc parar de fer pastissos. Je,je la veritat és que li queden tan bé i semblen tan senzills de fer que t'entren ganes de provar a fer-los tu mateixa. I així és com aquest mes m'he dedicat a fer uns quants.\nN'he fet la tarta de prèssec i crema, la coca de xocolata al microones (feta en 7 minuts) i el croustade. Aquest ultim enlloc de fer-lo de fruits del bosc l'he fet de pomes flambejades i ha quedat boníssim. Estic practicant per veure quin pastís faig pel meu aniversari que és ara a finals de mes. No serà per idees. En tinc tants pendents!!!! I tinc moltes, moltes ganes de provar la Tatin. Potser aquesta serà la següent...\nPublicat per Laura a 12:56 0 comentaris\nPublicat per Laura a 15:48 2 comentaris


Català, el rei va nu\nManifestants amb un cartell a favor de l'escola en català en la protesta contra la sentència del TSJC que fixa l'obligatorietat d'impartir el 25% de les classes en castellà a Vila-seca. Mar Rovira / ACN\nVaig veure les imatges de la manifestació organitzada per Somescola en defensa de la immersió lingüística i en contra de les sentències del TSJC imposant un mínim de 25% d’hores lectives en castellà. A la capçalera hi havia el president de la Generalitat enarborant, com tothom, una mà de cartró de color verd. Confesso que la imatge em va incomodar. En part per estètica: perquè em sembla que els presidents no hi són per manifestar-se, sinó per actuar; perquè el president ho és de tothom, també dels que estan a favor de les sentències; perquè la mà verda no em semblava adient a la dignitat presidencial...\nPerò la raó fonamental era una altra: perquè em semblava –i puc estar equivocat– que la manifestació tendia a identificar el retrocés de l’ús social del català amb una nova agressió per part de l’Estat. Em sembla que aquesta vegada les coses no van per aquí, i és important que ho tinguem clar, perquè altrament no podrem encertar-la amb els remeis.\nÉs cert que tots els estats estan compromesos amb la missió del que els politòlegs denominen nation building, i que no és sinó culturalitzar els ciutadans d’acord amb uns patrons que l’estat ha decidit que han de ser comuns. És habitual que la llengua sigui un dels pilars fonamentals del nation building, i Espanya no és cap excepció, de manera que, per a l’Estat i per a la majoria dels espanyols, imposar el castellà és poc menys que un deure civilitzador, i això tant a la Llatinoamèrica del segle XVI com a la Catalunya del XXI.\nAra bé, aquesta vegada el català no està retrocedint perquè l’Estat estigui impedint la culturització dels infants en llengua catalana o perquè les classes privilegiades l’estiguin abandonant per guanyar-se la simpatia del poder. Els factors són ara uns altres, i la prova és que l’estan abandonant nens escolaritzats prioritàriament en català i de pares catalanoparlants.\nQuins són aquests factors? Potser el més important és el fet que la fertilitat catalana sigui una de les més baixes del planeta; és un símptoma de modernitat, però no ha estat una bona idea fer més esforç per reduir les taxes universitàries que les quotes de les bressol públiques. També és conseqüència de l’enorme onada immigratòria del segle XXI, molta de la qual castellanoparlant; és una manifestació de la globalització que afecta a tothom, però sobretot és conseqüència de l’aposta pel turisme barat que han fet els ajuntaments i la Generalitat. També és una conseqüència del fet que la majoria dels pares catalans estan més preocupats pel nivell d’anglès dels seus fills que pel fet que es mengin els pronoms febles.\nCrec que hem de reconèixer que no hem estat a l’altura del compromís que vam adoptar col·lectivament a principis dels anys 80\nPerò, a més, crec que hem de reconèixer que no hem estat a l'altura del compromís que vam adoptar col·lectivament a principis dels anys 80, el qual es concretava fonamentalment en dues apostes: la immersió i TV3.\nPoc abans de la sentència del TSJC sobre el cas de Canet, s’havia fet públic un informe que revelava el que tots sabíem: que la immersió no s’està aplicant. La sentència és irritant perquè menysté la voluntat del Parlament, però és innòcua, perquè, pel que sabem, potser hi guanyaríem si allà on el català és més feble el castellà ocupés només un 25% de l’horari lectiu. ¿És que la immersió era inviable en entorns majoritàriament castellanoparlants? Ho dubto, però el fet és que al llarg d’aquestes dècades no ens hem preocupat que els mestres tinguessin la consideració social que han de tenir els encarregats d’una missió que la societat considera que té caràcter existencial. Que les notes de tall dels estudis de pedagogia hagin estat tan baixes significava que l’educació dels nostres infants no ens semblava que fos prou important.\nPel que fa a TV3, recordem que va aparèixer en un moment en què els espanyols només tenien accés a dos canals (TVE1 i TVE2), i la seva oferta no només era més fresca i moderna, sinó que, molt encertadament, va cuidar el públic infantil, com posava de manifest l’aposta per l’animació moderna i pel Club Super3.\nAra ja no vivim al món de TVE1 i TVE2, sinó en el de les xarxes socials i les plataformes de continguts audiovisuals, i els infants catalans són ara socialitzats fonamentalment a través de pantalles que els parlen en castellà.\nCelebro que s’hagi constituït un Pacte Nacional per la Llengua i em sembla una excel·lent notícia que hi siguin els mateixos que fa quaranta anys van protagonitzar aquella aposta pel català. Es planteja realitzar una diagnosi sobre les causes del retrocés i sobre què podem fer per revertir-la. Em resulta difícil imaginar que un impuls eficaç pugui deixar de fonamentar-se en els mateixos dos pilars que fa quaranta anys: l’aposta per una escola de qualitat, la qual cosa implica prestigiar la figura del mestre (i això inclou exigir-los molt), i construir des del sector públic una oferta audiovisual en català molt ambiciosa però que, pel que fa als infants, ha de ser imbatible.\nMentre no fem això, queixar-nos dels jutges del TSJC no deixa de ser insistir que el rei va vestit mentre els nostres fills ens estan dient que va nu.


L’IRBLleida organitza la tercera jornada #SomRecerca\nTres parelles, formades per personal investigador i pacients o entitats, explicaran com va sorgir la seva col·laboració amb la investigació\nper Marta Romera 22/11/2021 19:20h\nL'Institut de Recerca Biomèdica de Lleida (IRBLleida) ha organitzat la tercera jornada #SomRecerca, una trobada per reflexionar sobre el paper del pacient en la recerca biomèdica realitzada a Lleida, la situació actual i els objectius i reptes del futur.\nEs tracta tres converses entre personal investigador i pacients o entitats de pacients que expliquen com la investigació biomèdica es beneficia de la participació ciutadana. Aquesta tercera edició tindrà lloc per Lleida TV el divendres 26 de novembre a les 22.00 hores.\nLa Recerca i Innovació Responsable ((RRI de les sigles en anglès, Responsible Research & Innovation) busca afavorir una recerca i innovació més inclusiva, on es pugui donar veu i escoltar a la societat per tal que tingui un paper més rellevant en totes les fases de la recerca i la innovació. La jornada està impulsada per l'Agència de Qualitat i Avaluació Sanitàries de Catalunya (AQuAS) i el Departament de Salut, i compta amb el suport de la Fundació la Caixa i la Diputació de Lleida.\nL’IRBLleida organitza la tercera jornada #SomRecerca per fer conèixer el paper del pacient en la recerca biomèdica de Lleida | Lleidadiari.cat\nEn aquesta tercera edició, podrem conèixer com és la col·laboració en recerca d'una pacient experta en ictus pediàtric, un representant d'associacions de pacients d'atàxies i la gerent de la Fundació Antisida de Lleida. En concret, podrem veure les converses de:\n· Glòria Arqué, neurocientífica del grup de recerca Neurociències Clíniques de l'IRBLleida, i Susana Ibarz, pacient expert en ictus pediàtric.\n· Oriol Yuguero, facultatiu del Servei d'Urgències de l'Hospital Universitari Arnau de Vilanova de Lleida (HUAV) i responsable del Grup de Recerca Transversal de la Urgència i l'Emergència de l'IRBLleida, i Marta Melgosa, gerent de la Fundació Antisida de Lleida.\n· Joaquim Ros, Catedràtic de la Universitat de Lleida (UdL) i responsable del grup de recerca Bioquímica de l'Estrès Oxidatiu de l'IRBLleida, i Juan Carlos Baiges, farmacèutic i representant d'associacions de pacients d'atàxies.\nLa jornada forma part d'un cicle sobre la participació ciutadana en recerca que des d'AQuAS s'està impulsant en diversos centres de recerca catalans des de l'any 2019.


Kanalvillan Dals Långed Suècia - Ofertes d'hotels amb els MILLORS DESCOMPTES EN LÍNIA\nVeure tots els 9 allotjaments a Dals Långed.\nStenebyvägen 11, Dals Långed, Dals Långed, Suècia, 660 10 - Molt bona ubicació - Veure al mapa\nHabitació Estàndard Individual amb bany compartit\nMés informació sobre Kanalvillan\nBen posicionat a Dals Langed, Kanalvillan és un lloc ideal d'inici d'excursions a Dals Långed. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nKanalvillan ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Kanalvillan es reflexa en cada habitació. calefacció, balcó/terrassa, plat de dutxa, sala d'estar són només algunes de les comoditats a la vostra disposició. Platja privada, pesca, jardí, esports d'aigua (no motoritzats) de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Kanalvillan no troba competidors en cap categoria.\nAllotjaments a Dals Långed\nDals Långed Pensions


Un de cada tres ‘menes’ es queda al carrer quan compleix els 18 anys\n“Moltes coses que he viscut he preferit esborrar-les del meu cap”, confessa el Bassiou. Ara té 20 anys, però va arribar del Senegal amb 17. El seu és un cas que es repeteix a Catalunya. Després de passar fugaçment pel sistema de protecció -només va estar dos mesos en un centre d’acollida- es va quedar al carrer i sense cap paper en regla. El motiu? Després de reclamar-ho durant setmanes, explica, el dia que l’educador el va portar a demanar la residència ja era massa tard: feia 15 dies que havia complert els 18 anys. Li van dir que això el deixava fora de qualsevol ajuda i sense el permís de residència, i encara menys el de treball. I va acabar al carrer. “He patit molt; una dona em va donar refugi en un centre de gent sense llar i després vaig conèixer el meu advocat: ara soc una altra persona”, explica el Bassiou, que algunes nits al carrer també va demanar ajuda en un centre de toxicòmans, tot i que ell no consumia res.\nAra.cat, 11 juliol 19\nL’ARA ha tingut accés a les dades que corroboren que, com el Bassiou, un de cada tres menors que passen pel sistema de protecció de la Generalitat acaba al carrer quan fa els 18 anys. El 2018, dels més de 800 menors estrangers que van arribar a la majoria d’edat, el 33% -més de 250 joves- van quedar fora del sistema. El motiu és que, del total que van complir els 18 anys, el 4% estaven fugats dels centres abans de ser majors d’edat i el 29% van deixar de rebre l’atenció de la direcció general d’Atenció a la Infància i l’Adolescència (DGAIA). Pel que fa a la resta, el 54% van continuar atesos pel sistema més enllà dels 18 anys i el 13% van assolir els objectius, segons la DGAIA, perquè tenien autonomia econòmica o perquè es van reagrupar amb familiars seus.\nAquest any, del gener al juny, 555 menors estrangers tutelats ja han fet els 18 anys, i d’aquest juliol al desembre ho faran 967 més (en total més de 1.500). Per tant, si els percentatges es mantenen en la mateixa línia que l’any passat, al final del 2019 podrien ser uns 500 els joves que acabin al carrer, encara que des del departament d’Afers Socials expliquen es poden fer pròrrogues de l’atenció als nois malgrat que siguin majors d’edat.\nLa falta de documentació\nTot i això, un dels entrebancs que dificulten l’autonomia dels joves a partir dels 18 anys és que alguns no tenen els papers en regla. “Que un menor passi per la DGAIA, encara que siguin només dos mesos, i que no se li tramiti cap permís de residència és una negligència”, sentencia l’advocat i director de l’Associació Noves Vies, Albert Parés, que va gestionar el cas del Bassiou. Parés assegura que el tràmit es pot fer fins a tres mesos després d’haver assolit la majoria d’edat i que és senzill. “Si tenen el passaport, no cal esperar: vas a la Subdelegació del govern espanyol, tramites la sol·licitud i ja està”, explica. Si el menor no té documentació, Parés apunta altres maneres, com demanar una cèdula d’inscripció, tot i que el procés és més costós, perquè cal pagar les despeses d’un notari. “Hi ha sortides, però no tots els educadors ho saben fer”, lamenta Parés.\nFonts del departament d’Afers Socials defensen que el permís de residència depèn de diferents variables, però que la situació més habitual és que, un cop els menors entren al sistema, es demani la documentació i es comenci a tramitar. En el cas de Barcelona, tarda uns nou mesos i a la resta de Catalunya menys, segons la DGAIA. Tot i que en el millor dels casos els nois acaben obtenint el permís de residència, acostuma a ser més difícil amb el de treball. Això n’aboca alguns a l’economia submergida o fins i tot a delinquir per sobreviure. Els menors que han passat per aquest tràngol ho corroboren: “No soc un lladre, però en alguna ocasió he robat algun mòbil perquè em van donar el contacte d’un comprador que em pagava 120 euros. Amb això em pagava cinc dies de pensió”, admet el Madhi, un jove extutelat de 22 anys que ara viu d’okupa. “Si et quedes al carrer només et queda robar”, afegeix el Nabil, un company seu.\n“Si no es compromet, ho perd”\nEls que continuen atesos pel sistema quan fan els 18 anys poden rebre una prestació de 663 euros mensuals fins als 21 anys. La prestació està vinculada a un pla de treball individualitzat per poder-se emancipar: els nois, com tots els tutelats per la DGAIA, han de formar-se, buscar un pis i estar en un projecte d’inserció laboral. “Si el jove no es compromet, ho perd. Està condicionat al pla de treball, que la Generalitat i els educadors supervisen”, explica la directora de Punt de Referència, Rita Grané. Per rebre la prestació, a part de complir el pla, els nois han d’haver estat un mínim d’un any tutelats per la DGAIA; fins ara calien tres anys. Pel que fa als que porten menys d’un any tutelats, només poden rebre la prestació 12 mesos (fins ara estava limitat a sis mesos).\n“En molts casos no volen ser controlats”, avisa Grané, que diu que alguns menors estrangers “han passat per processos migratoris en què ja han sigut autònoms”. Això complica els requisits, com haver d’ensenyar el compte corrent per mostrar les despeses. “Caldria que el sistema diferenciés els joves per l’autonomia”, valora la directora de Punt de Referència, que dona suport a extutelats amb famílies d’acollida i mentories. També alerta que la prestació és fins als 21 anys, quan, en canvi, l’emancipació per a la resta de la població s’acosta als 30 anys.


Taller de reciclatge a la biblioteca d'Artesa de Segre - Balaguer Televisió\nLa Biblioteca d’Artesa de Segre Joam Maluquer i Viladot ha començat les activitats relacionades amb cicle Biblioteques amb D.O. de les comarques de Lleida. La posada en marxa del cicle es va fer amb un taller infantil que relacionava la creativitat amb el reciclatge a partir de la història de ‘la Corba camina i recull’. Un conte creat per l’ocasió publicat pel celler de Can Roca.\nAquesta va ser la primera activitat del cicle que es realitzarà durant el mes de febrer i en el que hi participaran 8 biblioteques de ponent diferents. En el cas d’ Artesa de Segre les activitats programades van des de berenars amb pa, vi i sucre fins a la visita guiada a les instal·lacions del Celler Mas Ramoneda, bodega que acompanyarà amb el seus vins totes les activitats que la biblioteca faci en el marc del cicle biblioteques amb DO\nPer l’ocasió també s’han realitzar una sèrie de botelles de la bodega amb etiquetatges dedicats al cicle i a la biblioteca.\nAquest es el tercer cop que la biblioteca Joan Maluquer i Viladot d’Artesa de Segre participa en aquest cicle creat amb la intenció de creuar la cultura del vi amb altres expressions culturals.\nSense resposta per “Taller de reciclatge a la biblioteca d’Artesa de Segre”


Servei expert en Wordpress i manteniment web - GestinetServei expert en Wordpress i manteniment web - Gestinet\nServei expert en WordPress i manteniment web\nEn el moment que una web està dissenyada, entra en joc el seu manteniment periòdic.\nMai s’ha de descuidar la imatge i el correcte funcionament d’una pàgina d’empresa, de la mateixa manera que es para atenció a un aparador, a una oficina, etc. Tot ha de funcionar i oferir un bon servei als clients.\nPerquè un portal estigui sempre en plena operativitat, sense errors i amb un disseny actual, és necessari comptar amb aquest servei de manteniment web.\nA més, una de les plataformes més usades avui dia és WordPress, que contínuament es troba millorant les seves versions, ja que les noves tecnologies avancen amb passes de gegant i és essencial incorporar noves aplicacions, facilitar l’experiència de navegació o actualitzar el disseny, entre altres.\nWordPress és el gestor de continguts per excel·lència. Per això, en cas de comptar amb ell en la seva web, ha de mantenir-lo actualitzat.\nI, si la seva empresa ha tengut canvis pel pas del temps o, com és natural, ha anat creixent i evolucionant, ha de veure’s reflectit en la seva web. Els clients agraeixen tenir accés a continguts dinàmics i que una web sigui fàcil d’utilitzar.\nWordPress necessita manteniment web?\nWordPress requereix diferents tasques de manteniment realitzades per experts de sector, que cuidin la web, des de la seva configuració a portar el millor control. L’objectiu és que la pàgina no sofreixi contratemps, els clients tinguin accés a tots els continguts ràpidament i puguin realitzar les seves conversions, a més que adquireixin la millor percepció d’imatge de marca de l’empresa.\nAl contrari, segurament l’abandonin ràpidament, no tornin a entrar i no la recomanin, alguna cosa que afecta de manera directa a la corporació i al seu prestigi.\nPer a atreure trànsit web i que es converteixin en clients, és determinant mantenir actualitzat el portal. Cal dir, també, que això afecta directament al posicionament de la pàgina en Google.\nÉs necessari procedir a una revisió de la plataforma WordPress periòdicament. Depèn molt si és una botiga on-line, ja que, si és així, les actualitzacions són fins i tot més rellevants, especialment les referents a la seguretat.\nWordPress requereix diferents tasques de manteniment web realitzades per experts de sector, que cuidin la web, des de la seva configuració a portar el millor control. L’objectiu és que la pàgina no sofreixi contratemps, els clients tinguin accés a tots els continguts ràpidament i puguin realitzar les seves conversions, a més que adquireixin la millor percepció d’imatge de marca de l’empresa.\nQuines actualitzacions requereix una pàgina WordPress?\nHi ha moltes tasques a dur a terme de manteniment de pàgines web, de seguretat, d’actualització de plantilla i plugins, de disseny web, de continguts, etc.\nEls continguts són determinants en una web\nTotes i cadascuna de les accions de manteniment web són essencials, però destaquem l’actualització de continguts. Existeixen motius de sobres per a reafirmar-ho. Un d’ells, és perquè la informació es trobi sempre al dia, tant els preus, les descripcions, les dades de contacte de l’empresa, etc. I, en cas de tenir Blog, és imprescindible aportar continguts de valor a la seva audiència constantment. Igualment, per a atreure clients potencials o per a difondre millor la seva informació en altres mitjans digitals.\nEmpresa experta a oferir serveis de manteniment web\nLa seva pàgina web és la seva carta de presentació i ha d’estar impecable. Contacti amb Gestinet i ens encarregarem del manteniment de la seva pàgina. Som experts en el sector i comptem amb tècnics informàtics especialitzats. Estem a la seva disposició per al que necessiti.\nHi ha moltes tasques a dur a terme de manteniment de pàgines web. Nomenem a continuació les imprescindibles:\nSeguretat: com li comentàvem, la protecció digital és molt necessària. Per a fer-ho, s’ha d’instal·lar sempre l’última versió WordPress. Si el seu web és hackejada, pot perdre les dades i danyar la seva empresa.\nPlantilla: en tenir una plantilla actualitzada, una web adquireix més funcionalitats i prestacions.\nPlugins: aquests necessiten ser actualitzats perquè no es quedin obsolets i evitar d’aquesta manera, caigudes de la web o incompatibilitats.\nDisseny: és un aspecte que els usuaris donen molta importància en entrar en un lloc web. Ha d’oferir una imatge cuidada, fresca, moderna i estar ben estructurada.\nContinguts: són clau, tant per a atreure els usuaris, informar-los sobre les últimes novetats, com, tal com li comentàvem, pel SEO de la seva pàgina.\nSEO: gràcies a un manteniment de la seva pàgina, la seva empresa pot estar en les primeres posicions de Google, quelcom que li pot beneficiar molt i oferir major rendibilitat a la seva empresa.\nEnllaços: aporten més informació als usuaris i els mantenen més temps dins de la web. Això sí, han de redirigir adequadament, sense errors.\nTotes i cadascuna de les accions de manteniment web són essencials, però destaquem l’actualització de continguts.\nExisteixen motius de sobres per a reafirmar-ho. Un d’ells, és perquè la informació es trobi sempre al dia, tant els preus, les descripcions, les dades de contacte de l’empresa, etc. I, en cas de tenir Blog, és imprescindible aportar continguts de valor a la seva audiència constantment.\nUna altra de les raons és per a atreure clients potencials, que són els que realment poden consumir els seus productes o serveis. Gràcies a l’actualització de textos, és possible estimular el seu trànsit web i aparèixer en les primeres posicions segons les seves cerques.\nI, d’altra banda, trobem que els continguts es poden usar en altres mitjans de comunicació, com són les xarxes socials. D’aquesta manera, pot ser que altres usuaris el coneguin i interactuïn amb la seva marca.\nCal dir que tots els textos han d’estar escrits i redactats adequadament, sense faltes d’ortografia. A més, han de ser originals, mai copiats d’altres pàgines, amb informació del seu sector o àmbit i aportar valor al seu web.\nLa seva pàgina web és la seva carta de presentació i ha d’estar impecable. Contacti amb Gestinet i ens encarregarem del manteniment de la seva pàgina. Som experts en el sector i comptem amb tècnics informàtics especialitzats.\nEns adaptem a tot tipus d’empresa i necessitats.


03 març 2021 00:24\nEl batle de Lloseta el dia de la investidura.\nEl grup municipal MÉS per Lloseta accedirà a l'equip de govern del municipi, després d'haver arribat a un acord amb el PSIB per, segons han explicat, arribar «a una estabilitat de majoria més àmplia».\nSegons indiquen, aquests acords serviran per donar estabilitat política i de gestió, encara que recorden que segueixen sent un equip de govern «que no té la majoria en el plenari municipal».\nD'aquesta manera, assenyalen que malgrat que encara «no s'ha formalitzat la signatura del pacte», la duran a terme pròximament.\nA més, han anunciat que dins d'aquest mes de febrer es convocarà un ple extraordinari on es presentarà l'organigrama del nou equip de govern, com també es farà una nova proposta de les assignacions i dedicacions per la seva aprovació.\nAixí i tot, han avançat que Xema Muñoz (PSIB), seguirà essent el batle i Joan Servera (MÉS per Lloseta), passarà a ser el primer tinent de batle fins al final de la legislatura.


Publicat per Amarar Creacions el 9 de December de 2020 9 de December de 2020\nAvui és el meu dia al I Spy Blog Hop. Quan Kimie i Missy, d’On Williams Street, van demanar per dissenyadors que participessin en un blog hop per promocionar el seu nou llibre, no ho vaig dubtar. La majoria dels meus patrons són de foundation paper piecing i m’encanta aquesta tècnica, ja que em permet crear dissenys complexos amb teles i reproduir pràcticament qualsevol forma. El seu llibre conté 100 patrons de foundation paper piecing, i han fet un treball realment fantàstic.\nLlegiu fins al final on trobareu un regal que ofereixen per un temps limitat.\nQuan em vaig inscriure al blog hop, em preocupava aconseguir una còpia del llibre, que ens van regalar com a participants, amb prou temps. Visc a Espanya, i elles són dels Estats Units, i necessitava cosir alguns blocs per mostrar-vos a tots. Però, per sort, em van dir que també hi havia una versió electrònica del llibre. Genial! Crec que en aquest món connectat, aconseguir patrons en línia ens permet gaudir de patrons ràpidament i des de qualsevol lloc. Per tant, tant si sou més patró físic com si preferiu versions digitals, hi ha una opció per a vosaltres.\nVull presentar-vos algunes de les característiques d’aquest gran llibre:\nEls blocs tenen un estil modern que us permetrà crear una manta d’aspecte modern o crear qualsevol accessori per a la casa, els nens o les mascotes.\nTots els blocs tenen un quadrat de 4 polzades (uns 10 cm)i, si uniu tots els blocs, podreu fer un cobrellit que mesuri aproximadament 51 polzades quadrat (uns 1,3 metres).\nEls blocs fan referència a diferents temes: Al voltant del\nCasa, Temps de joc, Preparació, Vestir-nos, Animals, Castells de sorra, Celebrem, Al jardí, En moviment, De vacances i Mengem. Per tant, teniu una gran varietat per triar o elaborar articles per temporada. Necessiteu un patró per fer sotagots de tassa per Nadal? O una cistella d’emmagatzematge de tela per als vostres fills? Aquí teniu moltes opcions fantàstiques.\nCada bloc està etiquetat amb una dificultat entre 1 i 3. Comenceu amb els blocs de nivell 1 i, a continuació, aneu fins als nivells 2 i 3.\nEl llibre inclou un tutorial de foundation paper piecing per aquells que no coneixeu la tècnica. Així que és una bona eina per començar.\nAl llibre, cada bloc té una pàgina dedicada, on podeu veure el nivell de dificultat, la pàgina que li correspon al fitxer de plantilles, les teles que elles han utilitzat, un dibuix lineal del bloc amb les seccions i una clau d’identificació per a la col·locació dels colors/teles.\nLes plantilles no apareixen al llibre, però per als dos formats (paper i llibre electrònic), obteniu enllaç i una contrasenya per accedir a les plantilles. Per tant, podeu imprimir les pàgines segons les necessiteu.\nAra és hora de mostrar-vos què hem fet amb aquests blocs. Si nosaltres! Com us deia a la meva última entrada al bloc, acabo d’iniciar una col·laborar amb Sarah, de Acorn Corner Quilts, i hem creat Seacorner Pattern Workshop. Hem creat una nova línia de negoci per ajudar-vos a tots (aficionats o dissenyadors de patrons) a tenir els vostres patrons somiats. Per tant, vam decidir que Sarah cosiria alguns dels blocs, ja que sempre té molt bones idees. I quins grans projectes ha fet! Esperem que us inspirin!\nEl primer projecte ha estat un coixí de temàtica càmping. Va escollir cinc blocs: el malví torrat, la foguera, la tenda, la llanterna i l’estrella. Tots són perfectes per a un coixí de càmping. Aquest serà un regal per al seu pare a qui li agrada molt anar de campament.\nPer cosir-les, Sarah feia servir teles de Carolyn Friedlander. Al llibre, els blocs es mostren en teles planes (sense estamplats), per la qual cosa hem pensat que seria fantàstic mostrar-vos com podrien quedar també amb teles estampades. Es distribueixen en quadrats i Sarah va utilitzar una forma de coixí de 16” (uns 40 cm). I per a l’encoixinat, ha fet servir sobretot el motiu de ressò més alguns altres.\nI el segon projecte és una bandana per la seva adorable Cara, la seva gossa rescatada d’un regufi d’animals que aviat tindrà 12 anys. Quan em va proposar que cosís això per la Cara, em vaig enamorar d’aquesta idea. Ens mostra el ventall de possibilitats d’aquest llibre. Per cosir la bandana, va posar el bloc en un quadrat de 12 polsades (uns 30 cm), va afegir un triangle de batuda (la interfície fusible també és una opció), i després va afegir una mica d’encoixinat.\nPodeu trobar el llibre a la botiga d‘Etsy d’On Williams Street i, per celebrar el llançament, ofereixen un cupó del 10% de descompte amb el codi ISPYBLOGHOP del 30 de novembre al 16 de desembre.\nObté la teva còpia del llibre\nComproveu cada dia els blocs dels altres participant per inspirar-vos i comenceu a pensar què faríeu amb aquests grans patrons:\nNovmebre 30: Kimie and Missy of On Williams Street\nDesembre 1: Audrey Mann of The Cloth Parcel\nDesembre 2: Jen Frost of Faith and Fabric\nDesembre 3: Bea Lee of Bea a Quilter\nDesembre 4: Sarah Goer of Sarah Goer Quilts\nDesembre 5: Joanne Harris of Quilts by Joan\nDesembre 6: Susan Smith of Stitched by Susan\nDesembre 7: Simone Fisher of Simone Quilts\nDesembre 8: Lissa LaGreca of Lovingly Lissa\nDesembre 9: Catalina Barcelo of Amarar Creacions\nDesembre 10: Laura Strickland of Orange Blossom Quilts\nDesembre 11: Laura Piland of Slice of Pi Quilts\nDesembre 12: Carolina Moore of Always Expect Moore\nDesembre 13: Tammy Silvers of Tamarinis\nDesembre 14: Kim Niedzwiecki of Go Go Kim\nMolt bones costures a tots!


Bastida o columna | Pregaria.cat\nBastida o columna\nPer JoanM on dt., 18/09/2018 - 21:00\nUs imagineu que després d'uns anys d'haver edificat un bloc de pisos, algú decidís "emportar-se'n" les columnes? L'edifici sencer s'esfondraria sense remei, perquè ha estat minuciosament dissenyat per recolzar-se sobre pilars, per dependre d'ells, i sense la seva fortalesa l'estructura no aguanta.\nEls cristians estem ficats en el món com llevat dins la massa (Lc 13,20-21): en treballs culturals, estructures polítiques, implicacions socials i humanitàries, centres d'educació... Allà on siguem podem preguntar-nos això: construïm suposant-nos columnes o bé bastides? Les bastides, un cop l'edifici funciona per sí sol, poden anar-se'n quan faci falta, si romanen no fan nosa per la solidesa, però tampoc cal que hi siguin: aquell projecte, aquella institució, el grup eclesial... ha estat enfortit per resistir sol. S'ha capacitat a d'altres perquè puguin ser-ne pilars. En canvi, les columnes cal que es mantinguin. Les persones solem ser volàtils a la llarga, sigui per l'edat, sigui per la fortalesa o altres condicionants... Una estructura que perduri, que es recolzi no en un sol punt, sinó repartint la tensió estructural entre molts, aquella perdurarà.\nAvui Déu nostre oferim aquesta pregària: ajuda'ns a caminar vers aquesta "pobresa" interior, a construir Regne sense crear dependències a la nostra persona, càrrec, institució... amb el cor lliure i desenganxat de la necessitat de ser-hi una columna. Que el nostre goig sigui quedar-nos o marxar simplement com a bastida, per construir, si fa falta, un altre somni.


L'Oficina d'Atenció a l'Empresa arriba al seu 5è aniversari\noficina d 19atenció a l 19empresa\nDurant els cinc anys de funcionament, l'Oficina ha atès prop de 55.000 consultes i ha facilitat la creació de 267 empreses\nAquest mes de maig fa cinc anys que l'Ajuntament de Terrassa va posar en marxa l'Oficina d'Atenció a l‘Empresa, OAE, amb l'objectiu d'esdevenir una finestreta única d'informació, assessorament i tràmits per a les empreses, persones emprenedores i professionals. Des d'aleshores, l'OAE ha integrat tots els tràmits i serveis municipals que són necessaris per realitzar o iniciar una activitat empresarial, simplificant així les gestions que han de dur a terme les persones usuàries i fomentant-ne la seva resolució immediata.\nDes de maig de 2013, l'Oficina d'Atenció a l'Empresa ha atès 54.978 consultes de les quals, 4.023 han estat per presentar expedients d'activitats de diferents tipologies, comunicacions d'obertura d'activitats, sol·licituds de llicències ambientals, o canvis de titularitat, entre d'altres.\nL'OAE de l'Ajuntament de Terrassa també és Punt PAE, Punt d'Atenció als Emprenedors i Emprenedores, en dependència del Centre d'Informació i Xarxa de Creació d'Empreses del Ministeri d'Economia; a més de FUE, Finestreta Única Empresarial, el punt de referència entre empreses, persones emprenedores i administració impulsat per la Generalitat de Catalunya.\nDes del Punt PAE s'assessora i es presten serveis tant en la gestació, tramitació administrativa i posada en marxa de les iniciatives empresarials, com durant els primers anys de la seva activitat. A través d'aquest punt, es poden iniciar els tràmits administratius de constitució d'una empresa, sigui Societat de Responsabilitat Limitada (SL), Societat Limitada Nova Empresa (SLNE), Societat Civil, Comunitat de Béns o treballador/a autònom, mitjançant el Document Únic Electrònic (DUE). Des de la seva posada en funcionament s'han creat 267 empreses.\nPer la seva banda, des del punt FUE, espai físic o virtual de relació entre l'Administració, les empreses i la ciutadania, s'estandaritzen i homogeneïtzen totes les gestions, independentment de quina sigui l'administració responsable del tràmit, utilitzant un model col·laboratiu de prestació de serveis.\nDes de l'Oficina d'Atenció a l'Empresa també s'ofereix assessorament a nivell tècnic i jurídic, amb cita prèvia, a les consultes derivades de la implantació d'activitats i compliment de normativa sectorial i de tramitació; sessions grupals on s'informa dels aspectes relacionats amb la creació d'una empresa, brindant un coneixement bàsic en aquesta matèria; i s'informa dels suports econòmics existents mitjançant subvencions a associacions i a projectes d'emprenedoria i economia social.


El Govern treu a concurs el projecte del Fòrum Judicial | Notícies TGN - Notícies de Tarragona Diari Digital\nEl Govern treu a concurs el projecte del Fòrum Judicial\nEs preveu que s’adjudiqui abans de l’estiu per tal de tenir enllestida la Ciutat de la Justícia de Tarragona el 2017\nEl Govern ha tret a concurs la redacció del projecte per a la construcció del Fòrum Judicial de Tarragona, segons recull un anunci publicat al Diari Oficial de la Generalitat de Catalunya (DOGC).\nLa licitació inclou la redacció del projecte bàsic i executiu, així com la posterior direcció d’obra del projecte, ubicat al carrer Arquebisbe Pont i Gol, 10, de la ciutat. L’equipament es compondrà de tres edificis comunicats i resoldrà l’actual situació de dispersió de seus judicials a Tarragona, alhora que possibilitarà la implantació del model organitzatiu de l’oficina judicial. El Fòrum acollirà els òrgans judicials existents i disposarà d’espai per a necessitats futures.\nLa publicació respon al compromís del Departament de Justícia d’adjudicar el projecte abans de l’estiu, per tal que el 2017 la Ciutat de la Justícia de Tarragona sigui una realitat.


El TSJM dona llum verda a l'aplicació a Madrid de la prohibició de fumar al carrer si no es manté la distància La República\nEl TSJM dona llum verda a l’aplicació a Madrid de la prohibició de fumar al carrer si no es manté la distància\nACN Madrid.-La sala contenciosa-administrativa del Tribunal Superior de Justícia de Madrid (TSJM) ha donat llum verda a l’aplicació a la Comunitat de Madrid de les restriccions acordades pel Ministeri de […]\nACN Madrid.-La sala contenciosa-administrativa del Tribunal Superior de Justícia de Madrid (TSJM) ha donat llum verda a l’aplicació a la Comunitat de Madrid de les restriccions acordades pel Ministeri de Sanitat i les autonomies al Consell Interterritorial de Salut. És a dir, la prohibició de fumar si no es manté una distància de dos metres o el tancament dels locals d’oci nocturn. El TSJM anul·la la interlocutòria del magistrat del jutjat contenciós-administratiu número 2 de Madrid Alfonso Villagómez Cebrián, que va rebutjar ratificar l’ordre. En una sentència feta pública aquest divendres, el TSJM afirma que aquesta ratificació era “innecessària” i sosté que no calia la publicació de les restriccions al BOE.\n“La manca de publicació d’una norma jurídica no afecta la seva validesa, donat que les mesures aprovades pel Consell Interterritorial de Salut i declarades en l’ordre ministerial de 14 d’agost del 2020 tenen com a destinatari a les autoritats sanitàries autonòmiques i no els ciutadans” així que la seva publicació al Butlletí Oficial de l’Estat “resulta irrellevant”, diuen.D’aquesta manera, el TSJM rebat un dels arguments esgrimits pel jutge de Madrid. També assegura que el magistrat va cometre un “censurable excés” en l’exercici de la tutela judicial que reclamava la Comunitat de Madrid perquè només havia de ratificar alguns apartats que el govern autonòmic entenia que podien limitar drets fonamentals però no l’ordre sencera, tal com va fer.Així doncs, el TSJM estima el recurs de la Comunitat de Madrid i dona llum verda a l’aplicació de les restriccions.